ကျွန်တော်တို့ ဘဝတွေရဲ့ တစ်ချိန်မှာတော့
လူတိုင်းအားလုံး နီးပါးဟာ အသည်းခွဲခံရပါလိမ့်မယ်။
ကျွန်တော့ လူနာ Kathy ဟာ အလယ်တန်းမှာရှိစဉ်က သူမရဲ့ လက်ထပ်ပွဲကို စီစဉ်ခဲ့တယ်။
အသက် ၂၇ မတိုင်ခင်
ခင်ပွန်းလောင်း တွေ့မယ်၊
နောက်တစ်နှစ်ကြာရင် စေ့စပ်ပြီး
နောက်တစ်နှစ်အကြာမှာ လက်ထပ်မယ်ပေါ့။
ဒါပေမဲ့ Kathy ၂၇ နှစ်ပြည့်တဲ့အခါ ခင်ပွန်းတော့ မတွေ့ခဲ့ဘူး။
ရင်သားမှာ အဖုတစ်ဖု တွေ့ခဲ့တယ်။
လများစွာ ပြင်းထန်တဲ့ ဓာတုကုထုံးတွေနဲ့ နာကျင်တဲ့ ခွဲစိပ်မှုတွေ
အဆင့်ဆင့် ဖြတ်ခဲ့ရတယ်။
ဒီနောက် ချိန်းတွေ့တဲ့ လောကထဲကို ပြန်ခုန်ဝင်ဖို့အလုပ်မှာ
သူမရဲ့ အခြားရင်သားမှာ အဖုတစ်ဖု တွေ့ခဲ့ရတော့
အစကနေ ပြန်လုပ်ခဲ့ရပြန်တယ်။
ဒါပေမဲ့ Kathy ပြန်သက်သာကာ
မျက်ခုံးမွေးတွေ ပြန်ပေါက်လာတာနဲ့ သူ့မရဲ့ကြင်ယာ ရှာပုံတော်
ပြန်စဖို့ စိတ်ထက်သန်လာခဲ့တယ်။
New York City မှာ ပထမဆုံး ချိန်းတွေ့တာတွေ သွားတာဆို
စိတ်ခံစားမှု အမျိုးမျိုး လုပ်နိုင်ဖို့တော့ လိုတယ်။
(ရယ်သံများ)
နောက်မကြာခင်မှာတော့ သူမဟာ Rich နဲ့ဆုံပြီး ချစ်ကြိုက်သွားတယ်။
ချစ်သံယောဇဉ်ဆိုတာက သူမ မျှော်လင့်တဲ့ အရာအားလုံး ဖြစ်လိမ့်မယ်။
နောက် ခြောက်လအကြာ
New England က လှပတဲ့ သီတင်းပတ်အဆုံးမှာ
Rich က သူတို့အကြိုက်ဆုံး ကြည်နူးဖွယ် စားသောက်ဆိုင်တစ်ဆိုင်မှာ ကြိုမှာတယ်။
သူလက်ထပ်ခွင့်တောင်းတော့မှာ Kathy သိတော့
စိတ်လှုပ်ရှားမှုကို မနည်းထိန်းခဲ့ရတယ်။
ဒါပေမဲ့ ဒီညက Rich ဟာ Kathy ကို လက်ထပ်ခွင့်မတောင်းခဲ့ဘူး
သူဟာ သူမနဲ့ လမ်းခွဲခဲ့တယ်
သူဟာ Kathy ကို လေးလေးနက်နက် ဂရုစိုက်ခဲ့ပါတယ်၊ တကယ်ပါ၊
သူမကိုတော့ မချစ်ခဲ့ဘူး။
Kathy ဟာ တစ်စစီ ကြေမွသွားတယ်။
သူမအသည်းဟာ တကယ်ကို ကွဲခဲ့ပြီး အခုတာ့ နောက်ထပ် သက်သာမှုကို ရင်ဆိုင်ခဲ့ရတယ်။
ဒါပေမဲ့ လမ်းခွဲပြီး ငါးလအကြာမှာ
Kathy ဟာ Rich အကြောင်း တွေးတာ ရပ်လို့မရသေးဘူး။
သူမရဲ့ အသည်းက အသည်းအသန် ကွဲနေဆဲပါ။
မေးခွန်းက
ဘာကြောင့်လဲ၊
ဘာကြောင့် ဒီမယုံနိုင်အောင် ခိုင်မာပြီး စိတ်ဓာတ်ခိုင်မာတဲ့ အမျိုးသမီးဟာ
ကင်ဆာ ကုသမှုတွေမှာ လေးနှစ်တာ ရခဲ့တဲ့ အလားတူ စိတ်ပိုင်းဆိုင်ရာ
အရင်းအမြစ်တွေကို မထိန်းကျောင်းနိုင်တာလဲ။
အသည်းကွဲတာကနေ သက်သာဖို့ ကြိုးစားနေတဲ့အခါ
အများအပြားဟာ ဘာကြောင့် စမ်းတဝါးဝါးဖြစ်တာလဲ။
အသည်းကွဲအခါ ဘာကြောင့် ဘဝ စိန်ခေါ်မှု
မျိုးစုံ ကျော်ဖြတ်ဖို့ ဖြစ်စေတဲ့ အလားတူ ဖြေရှင်းရေးယန္တရားတွေက
ကျွန်တော်တို့ကို ဆိုးရွားစွာ ကျရှုံးစေတာလဲ။
အနှစ် ၂၀ ကျော် ကိုယ်ပိုင် လုပ်ငန်းမှာ
အရွယ်စုံ၊ နောက်ခံစုံရှိတဲ့ လူတွေ အသည်းကွဲတာရဲ့ ပုံစံစုံကို
ရင်ဆိုင်ရတာ တွေ့မြင်ခဲ့ပြီး
ဒါက ကျွန်တော် သိလိုက်ရတာပါ၊
အသည်းကွဲတဲ့အခါ
သာမန် သင်အားထားတဲ့ အလားတူ ပင်ကိုယ်တုံ့ပြန်မှုတွေဟာ
အကြိမ်ကြိမ် သင့်ကို လမ်းမှားကို ခေါ်သွားလိမ့်မယ်။
သင့်စိတ်က သင့်ကိုပြောနေတာကို မယုံနိုင်ဘူးဖြစ်နေတယ်။
ဥပမာ အသည်းကွဲတဲ့ လူတွေအကြောင်း လေ့လာမှုတွေက သိရတာက
ဘာကြောင့် ချစ်သံယောဇဉ်တစ်ခု အဆုံးသတ် တာကို ရှင်းလင်းတဲ့ နားလည်ခြင်းဟာ
ရှေ့ဆက်ဖို့ အစွမ်းအတွက် တကယ်ကို အရေးကြီးတာပါ။
ဒါပေမဲ့ အကြိမ်ကြိမ်ပဲ
Rich က Kathy ကို ပေးတာလို ရိုးစင်း၊ပွင့်လင်းတဲ့ ရှင်းလင်းချက်တစ်ခု
ကျွန်တော်တို့ကို ပေးတဲ့တဲ့အခါ
ကျွန်တော်တို့ ပယ်ချတယ်
အသည်းကွဲတာဟာ ဒီလောက် ပြင်းထန်တဲ့ စိတ်ပိုင်း နာကျင်မှုကို ဖန်တီးတော့
အကြောင်းတရားဟာ အလားတူ ပြင်းထန် မှာပဲလို့ ကျွန်တော်တို့ စိတ်က ပြောပါတယ်။
ဒီအသည်းအူထဲက ပင်ကိုယ်တုံ့ပြန်မှုက ပြင်းထန်လွန်းတော့
ဆင်ခြင်တုံတရားနဲ့ အချင့်ချိန်နိုင်ဆုံး သူတွေတောင်
ဘယ်မှာမှမရှိတဲ့ ပဟေဠိတွေနဲ့ လျှို့ဝှက်ကြံစည်မှု အနုမာနတွေ
ရလာတယ်။
Kathy ဟာ သူမရဲ့ ကြည်နူးဖွယ် ချစ်ခရီးအတွင်း ချစ်သံယောဇဉ်ကို
Rich စိတ်ကုန်သွားတဲ့
တစ်ခုခုတော့ ဖြစ်ခဲ့ရမယ်လို့ ယုံကြည်ကာ
ဒါက ဘာဆိုတာကို မှန်းဆခြင်းနဲ့ ဥပါဒါန်ဖြစ်လာတယ်။
ဒီလိုနဲ့ သူမစိတ်ထဲက သီတင်းပတ်အဆုံးရဲ့
မိနစ်တိုင်းကို သုံးသပ်ရင်း၊ မရှိခဲ့တဲ့ သဲလွန်စတွေကို ရှာရင်း
နာရီပေါင်းများစွာ ကုန်လွန်ခဲ့တယ်။
Kathy ရဲ့စိတ်က သူမကို ဒီငန်းရိုင်းလိုက်တာ အစပျိုးခြင်းဆီ လှည့်စားလိုက်တယ်။
ဒါပေမဲ့ ဒီလောက် လနဲ့ချီပြီး နှစ်မြှုပ်ဖို့ ဘာက သူမကို အတင်းခိုင်းခဲ့လဲ
အသည်းကွဲတာဟာ ကျွန်တော်တို့ သိတာထက် အများကြီး ပိုပြီး စိမ့််ဝင်တတ်ပါတယ်။
ပိုပြီး ကိုယ့်ကို ဆိုးဝါးအောင်လုပ်တော့မှာ သိတာတောင်
ယုန်တွင်း တစ်ခုပြီးတစ်ခု ဆက်ဆင်းဖို့ အကြောင်းပြချက်ရှိတယ်။
ဦးနှောက်လေ့လာမှုတွေက
စိတ်ကူးယဉ် အချစ်ကနေ ဖြတ်ခြင်းဟာ
ကိုကင်း(သို့) ဘိန်းလို မူးယစ်ဆေးတွေ ဖြတ်နေတဲ့အခါ ဦးနှောက်မှာ လုပ်ဆောင်တဲ့
အလားတူ ကိုယ်အင်္ဂါအစိတ်အပိုင်းတွေကို လုပ်ဆောင်စေတယ်လို့ ပြပါတယ်။
Kathyဟာ ဖြတ်ပစ်ခြင်းကို ကျော်ဖြတ်နေတာပါ။
Rich နဲ့ရှိနေခြင်းဆိုတဲ့ ဟီးရိုးအင်း မရနိုင်ကတည်းက
သူမရဲ့ မသိစိတ်ဟာ သူနဲ့ အမှတ်တရတွေရဲ့ ဖြတ်ဆေးကို ရွေးချယ်ခဲ့တယ်။
သူမ ပင်ကိုယ်တုံ့ပြန်မှုတေွက သူမဟာ ပဟေဠိတစ်ခုဖြေဖို့
ကြိုးစားနေပေမဲ့ သူမ တကယ်လုပ်နေတာက
သူမကို ကုစားနေတာလို့ ပြောပါတယ်။
ဒါက အသည်းကွဲတာ ပျောက်ဖို့ ခက်အောင်လုပ်တာပါ။
ဆေးစွဲသူတွေဟာ သူတို့ ဆေးစွဲနေမှန်းသိတယ်။
ဘယ်အချိန် ဆေးသွင်းနေတာ သိတယ်။
ဒါပေမဲ့ အသည်းကွဲသမားတွေက မသိကြဘူး။
ဒါပေမဲ့ အခု သင် သိပြီ
အသည်းကွဲရင် ဒါကို လျစ်လျူရှုလို့မရဘူး။
ဇောက တိုက်တွန်းသလောက် ဒါကို အသိအမှတ်ပြုဖို့လိုတယ်၊
အောက်မေ့ဖွယ်ဆီ ရောက်တိုင်း၊ သင်ပို့တဲ့ စာတိုင်း၊
အဆက်ဟောင်းကို လူမှုရေး မီဒီယာမှာ စိတ်ဆိုးရင်း ကုန်သွားတဲ့ စက္ကန့်တိုင်း
သင့်စွဲလန်းမှုကို မီးထိုးနေတာပဲ၊
စိတ်ပိုင်းနာကျင်မှုကို နက်ရှိုင်းစေကာ
သက်သာမှုကို ရှုပ်ထွေးနေစေတယ်။
အသည်းကွဲတာ လွန်မြောက်ခြင်းက ခရီးတစ်ခုမဟုတ်ဘူး၊
ဒါဟာ တိုက်ပွဲတစ်ပွဲ၊ သင့်အကြောင်းပြချက်ဟာ သင့်ရဲ့ အပြင်းဆုံးလက်နက်ပါ။
ကျေနပ်လောက်မယ့် ခွာပြဲတဲ့ ရှင်းလင်းချက်မရှိဘူး။
ခံစားရတဲ့နာကျင်မှုကို ဖယ်ရှားနိုင်တဲ့ အကြောင်းပြချက်မရှိဘူး
ဒီတော့ တစ်ခုမှ မရှာပါနဲ့၊ တစ်ခုမှ စောင့်မနေပါနဲ့။
သင်ရတဲ့တစ်ခုကို လက်ခံရုံ (သို့) ကိုယ်တိုင်တစ်ခု ဖန်တီးပြီး
မေးခွန်းကို အနားပေးလိုက်ပါ၊
အကြောင်းက စွဲလန်းမှုကို တွန်းလှန်ဖို့ ပိတ်သိမ်းမှုလိုတာကြောင့်ပါ။
အခြားတစ်ခု လိုရင်လည်း
စွန့်လွှတ်လို စိတ်ရှိဖို့၊
ဒါဟာ ပြီးသွားပြီလို့ လက်ခံဖို့လိုတယ်။
အဲလိုမဟုတ်ရင် သင့်စိတ်က သင့်မျှော်လင့်ချက်ကို စားပြီး
သင့်ကို ကြန့်ကြာစေလိမ့်မယ်။
အသည်းကွဲတဲ့အခါ မျှော်လင့်ချက်ဆိုတာက မယုံနိုင်အောင် ဖျက်လိုဖျက်စီးလုပ်နိုင်တယ်။
အသည်းကွဲတာဟာ ကြိုးကိုင်ခြယ်လှယ်သူ ဆရာတစ်ဆူပါ။
သက်သာစေဖို့ ကျွန်တော်တို့လိုတာရဲ့ လုံးဝဆန့်ကျင်ဖက်လုပ်ဖို့
ကျွန်တော်တို့ စိတ်ကို သက်သာစေတာက
မှတ်သားဖွယ်ရာပါ။
အသည်းကွဲတဲ့အခါ ကျွန်တော်တို့မှာ ရှိတဲ့ အဖြစ်တတ်ဆုံးတစ်ခုက
အသည်းခွဲတဲ့လူကို အမွမ်းတင်ကြတာပါ။
သူတို့ရဲ့အပြုံး၊ ကိုယ်ကို ဘယ်လိုဘယ်လောက် ခံစားရအောင်လုပ်တာ
တောင်ပေါ်ကိုတက်ပြီး ကြယ်တွေအောက်မှာ
ချစ်တင်းနှောခဲ့တဲအချိန်ကို နာရီများစွာ အကုန်ခံ အမှတ်ရတာပါ။
လုပ်တာအားလုံးက ကိုယ့်ကို ဆုံးရှုံးစေပြီး ပိုနာကျင်အောင် လုပ်တာပါ။
ဒါကို ကျွန်တော်တို့ သိတယ်။
ရှိသေးတာက အပြင်းဆုံး ထိချက် တစ်ခုပြီးတစ်ခု ကိုဖြတ်ပြီး လှည့်ဖို့ စိတ်ကို ခွင့်ပြုဆဲပါ
ကိုယ့်ကိုယ်ပိုင် ပြုသမျှနုရတဲ့ Spotify သီချင်းစာရင်းရဲ့ ဖမ်းဆီးတာ ခံရသလိုပေါ့။
(ရယ်သံများ)
အသည်းကွဲတာဟာ ဒီအတွေးတွေ စိတ်ထဲမှာ ပေါ်အောင်လုပ်လိမ့်မယ်။
ဒီတော့ အမွမ်းတင်တာရှောင်ဖို့ သူတို့ရဲ့ အပြုံးတင်မက မျက်မှောင်ကြုတ်တာ၊
သင့်ကို မကောင်းအောင်လုပ်တာပါ သတိရခြင်းနဲ့
ဒါတွေကို ဟန်ချက်ညီအောင်ထားဖို့လိုတယ်။
ချစ်တင်းနှောတယ်ဆိုတဲ့အချက်က တောင်ပေါ်က ဆင်းအလာမှာ ပျောက်ပြီး
အရူးလို့ စကားများကာ နှစ်ရက်လောက် စကားမပြောခဲ့တာကိုလေ။
ကျွန်တော့ လူနာတွေကို ပြောတာက ဒီလူက ကိုယ့်အတွက် အမှားလုပ်တာတွေအားလုံး
မကောင်းတဲ့ အရည်အသွေးတွေ၊ မုန်းစရာတွေကို
ပြည့်စုံတဲ့ စာရင်းတစ်ခုပြုစုပြီး
ဖုန်းမှာ တင်ထားဖို့ပါ။
(ရယ်သံများ)
စာရင်းရှိပြီဆိုတာနဲ့
ဒါကို အသုံးပြုဖို့လိုတယ်။
အမွှမ်းတင်တဲ့ အရိပ်အမြွက်တစ်ခု
(သို့ ) ကဏ္ဍတစ်ခုမှာ အလွမ်းသယ်တာရဲ့ အငွေ့အသက်လေး ကြားတာတောင်
ကျွန်တော်ကတော့ "ဖုန်းပေးစမ်းပါ"
(ရယ်သံများ)
ဒါတွေဟာ ပြီးပြည့်စုံတာလို့ စိတ်က ကြိုးစားပြောလိမ့်မယ်။
ဒါပေမဲ့ ဒါတွေက မဟုတ်ဘူး၊ ချစ်သံယောဇဉ်ဆိုတာရော မဟုတ်ဘူး။
ဒါတွေကို ကျော်လွန်ချင်ရင် ဒါကို မကြာခဏ မိမိကိုယ်ကို
သတိပေးနေဖို့လိုတယ်။
ကျွန်တော်တို့တစ်ယောက်မှ အသည်းကွဲတာကို ခံနိုင်ရည်မရှိဘူး
ကျွန်တော့လူနာ Miguel က ၅၆ နှစ်၊ ဆော့ဖ်ဝဲ ကုမ္ပဏီက အကြီးတန်းအလုပ်အမှုဆောင်ပါ။
သူ့ဇနီးဆုံးပြီး ငါးနှစ်အကြာမှာ
ပြန်ပြီး ချိန်းတွေ့ဖို့ အသင့်ဖြစ်ခဲ့တယ်။
မကြာခင် Sharon နဲ့ ဆုံကာ
လျှပ်တစ်ပြက်အချစ် ဖြစ်ပေါ်ခဲ့တယ်။
တစ်လအကြာမှာ သူတို့ရဲ့ လူကြီးအရွယ် ကလေးတွေကို အချင်းချင်း မိတ်ဆက်ပေးပြီး
နှစ်လအကြာမှာ အတူတူ ပြောင်းနေခဲ့တယ်။
လူလတ်ပိုင်းအရွယ်တွေချိန်းတွေ့တော့ ဗရုတ်မကျကြပါဘူး။
ဒါက "တကယ့် အချစ်"က " ကမူးရှူးထိုး" ကိုဆုံတော့တာပေါ့။
(ရယ်သံများ)
Miguel ဟာ ပြီးခဲ့တဲ့ နှစ်တွေကထက် ပိုပျော်ခဲ့တယ်။
ဒါပေမဲ့ ပထမနှစ်ပတ်လည် မတိုင်ခင် ညမှာတော့
Sharon က သူ့ကိုထားပစ်ခဲ့တယ်
သူမရဲ့ ကလေးတွေနဲ့ ပိုနီးတဲ့ West Coast ကို ပြောင်းဖို့ ဆုံးဖြတ်ခဲ့ပြီး
ခရီးဝေးလှတဲ့ ချစ်သံယောဇဉ်ကို သူမ မလိုချင်ခဲ့ဘူး။
Miguel ဟာ ကျိုးကြောင်းမမြင်တော့ပဲ ယူကြုံးမရဖြစ်ခဲ့တယ်။
လများစွာ အလုပ်မှာ လုပ်နိုင်ရုံသာ လုပ်နိုင်ခဲ့ပြီး
အကျိုးဆက်အဖြစ် အလုပ်ပြုတ် လုနီးပါးဖြစ်ခဲ့တယ်။
အသည်းကွဲတာရဲ့ နောက်ထပ်အကျိုးဆက်က အထီးကျန်မှုနဲ့ နာကျင်မှုဟာ
ဉာဏ်ရည်ပိုင်းဆိုင်ရာ လုပ်ဆောင်မှုကို သိသာစွာ ထိခိုက်နိုင်တာပါ၊
အထူးသဖြင့် တွေးခေါ်မှု၊နှိုင်းချင့်မှုတွေ ပါတဲ့ ရှုပ်ထွေးတဲ့ အလုပ်တွေ လုပ်တဲ့အခါပါ။
ဉာဏ်ရည်ပြကိန်းကို ယာယီ ကျဆင်းစေပါတယ်။
ဒါပေမဲ့ ဒါဟာ သူ့ဝန်ထမ်းတွကို စိတ်ရှုပ်ထွေးစေတဲ့ Miguel ရဲ့
ပူဆွေးမှုရဲ့ပြင်းပြမှုသာ မဟုတ်ဘူး၊
ဒါက ကြာချိန်ပါ။
Miguel လည်း ဒါကနေ စိတ်ရှုပ်ထွေးပြီး
အတော်လေးလည်း ရှက်မိပါတယ်။
"ကျွန်တော် ဘာ မှားလို့လဲ"လို့ ကျွန်တော့ကို မေးခဲ့တယ်
"တစ်နှစ် သံယောဇဉ်ကို ပြီးပြတ်ဖို့ လူကြီးတွေကို ဘာက တစ်နှစ်နီးပါးကြာစေတာလဲ"
တကယ်က အများအပြား ကြာကြပါတယ်။
အသည်းကွဲတာမှာ အစဉ်အလာ ဆုံးရှုံးမှုနဲ့ ကြေကွဲမှုရဲ့ ဝိသေသလက္ခဏာအားလုံး တူညီပါတယ်။
အိပ်မပျော်မှု၊ အနှောက်အယှက်ဖြစ်တဲ့ အတွေးတွေ၊
ခုခံမှုစနစ် ကမောက်ကမဖြစ်မှုပါ။
လူတွေရဲ့ ၄၀ % ဟာ ဆေးပညာအရ တိုင်းတာနိုင်တဲ့ စိတ်ကျမှု ခံစားရပါတယ်။
အသည်းကွဲတာဟာ ရှုပ်ထွေးတဲ စိတ်ပိုင်း ဆိုင်ရာ ဒဏ်ရာတစ်ခုပါ။
နည်းလမ်းများစွာနဲ့ ကျွန်တော်တို့ကို သက်ရောက်ပါတယ်။
ဥပမာ Sharon ဟာ အလွန် လူမှုရေးရှိပြီး
အလွန် တက်ကြွသူပါ။
သီတင်ပတ်တိုင်း အိမ်မှာ ညစာစားပွဲတွေ ရှိခဲ့တယ်။
သူမနဲ့ Miguel ဟာ အခြားစုံတွဲတွေနဲ့ တောစခန်း ထွက်ခဲ့တယ်။
Miguel ဟာ ဘာသာရေးသမား မဟုတ်ပေမဲ့
Sharon နဲ့တနင်္ဂနွေတိုင်း ဘုရားကျောင်းလိုက်တယ်
အဲဒီမှာ သူဟာ ဝတ်ပြုမှုထဲမှာ ကြိုဆိုခံရတယ်။
Miguel ဟာ ချစ်သူတင် ဆုံးရှုံးတာမဟုတ်ပဲ
လူမှုဘဝတစ်ခုလုံး Sharon ရဲ့ ဘုရားကျောင်းက
ပံ့ပိုးပေးတဲ့ အစုအဝေးကိုပါ ဆုံးရှုံးခဲ့တာပါ။
စုံတွဲဆိုတဲ့ သူ့ရဲ့လက္ခဏာ ဆုံးရှုံးခဲ့တာပါ။
အခု Miguel ဟာ လမ်းခွဲခြင်းက သူ့ဘဝမှာ ဒီဟာကွက်ကြီး ထားခဲ့တာကို အသိအမှတ်ပြုပေမဲ့
သူအသိအမှတ် မပြုမိတာက
ဒါဟာ တစ်ခုထက် အများကြီးပိုပြီး ထားခဲ့တာကိုပါ။
ဒါက အရေးကြီးတဲ့အကြောင်းက
အသည်းကွဲတာဟာ ယူကျုံးမရ ဖြစ်စေနိုင်တာတင်မကပဲ
ကုစားနည်းကိုပါကျွန်တော်တို့ကို ပြောပြလို့ပါ။
အသည်းကွဲတာကို ပြင်ဆင်ဖို့
သင့်ဘဝထဲက ဒီဟာကွက်တွေကိုရှာပြီး ဖြည့်ဖို့လိုပါတယ်၊
အကုန်လုံးကို ပြောတာနော်။
သင့်စရိုက်လက္ခဏာထဲက ဟာကွက်တွေက
သင်ဘယ်သူဆိုတာနဲ့ သင့်ဘဝက ဘာဆိုတာကို ပြန်လည်တည်ဆောက်ဖို့လိုတယ်။
သင့်လူမှုဘဝ ဟာကွက်တွေက
ပျောက်နေတဲ့ လုပ်ဆောင်မှုတွေ၊ ရုပ်ပုံတွေ ချိတ်ထားဖူးတဲ့
နံရံပေါ်က နေရာလပ်တွေတောင်ပါ။
ဒါပေမဲ့ သင့်ကို နှောင့်နှေးနိုင်စေတဲ့
အမှားတွေကို မတားဆီးရင်တော့ ဒီတစ်ခုမှ ကောင်းကျိုးပေးမှာ မဟုတ်ဘူး။
ရှင်းလင်းချက်တွေအတွက် မလိုအပ်တဲ့ ရှာဖွေမှုတွေ၊
အဆက်ဟောင်းက သင့်ကို မှားယွင်းခဲ့တာတွေကို အာရုံစိုက်မယ့်အစား အမွှမ်းတင်နေတာတွေ၊
ဇာတ်ရံတောင်မဖြစ်သင့်တဲ့ သင့်ဘဝရဲ့ ဒီနောက်တစ်ခန်းမှာ
သူတို့ကို အဓိက နေရာကို ပေးနေမယ့်
အလိုလိုက်တဲ့အတွေး၊ အပြုအမူတွေပါ။
အသည်းကွဲတာကို ကျော်လွန်ခြင်းက ခက်ခဲတယ်ဆိုပေမဲ့
သင့်စိတ်က လှည့်စားတာကို ငြင်းဆိုပြီး ကုစားဖို့ ခြေလှမ်းတွေ လှမ်းလိုက်ရင်
သင့်ဝေဒနာကို သိသာစွာ နည်းပါးအောင် လုပ်နိုင်ပါတယ်။
ဒီကနေ အကျိုးရှိတာက သင်ပဲ မဟုတ်ပါဘူး။
သင့်မိတ်ဆွေတွေနဲ့ အတူပိုရှိပြီး
သင့်မိသားစုနဲ့ ပိုဆက်စပ်မိလိမ့်မယ်၊
ရှောင်လွှဲနိုင်တဲ့ အလုပ်ခွင်ထဲက ညှိယူထားတဲ့ ဖြစ်ထွန်းမှုရဲ့
ဘီလီယံချီတဲ့ ဒေါ်လာတွေ မပါသေးဘူးနော်။
ဒီတော့ အသည်းကွဲနေတဲ့ လူတစ်ဦးကို သင်သိတယ်ဆိုရင်
စာနာစိတ်ထားပါ၊
အကြောင်းက လူမှုရေး ပံ့ပိုးမှုဟာ ပြန်လည် သက်သာဖို့ အရေးပါတယ်လို့ တွေ့ထားလို့ပါ။
ပြီတော့ သည်းခံစိတ်ထားပါ
အကြောင်းက ဖြစ်သင့်တယ်လို့ သင်ထင်တာထက် ရှေ့ဆက်ဖို့ အချိန်ပိုကြာမှာမို့ပါ။
သင်ဟာ နာကျင်နေရင်
ဒါကို သိလိုက်ပါ၊
ဒါဟာ ခက်ခဲတယ်၊ သင့်စိတ်အတွင်းက တိုက်ပွဲတစ်ခုဖြစ်ပြီး
နိုင်ဖို့ လုံ့လစိုက်ဖို့လိုတယ်။
ဒါပေမဲ့ လက်နက်တွေ သင့်မှာရှိတယ်လေ၊
သင်တိုက်နိုင်ပါတယ်၊
ပြီးတော့ ပျောက်ကင်းသွားမယ်။
ကျေးဇူးတင်ပါတယ်။
(လက်ခုပ်သံများ)